google/wiki40b huggingface dataset:
Jens B. Raanaas

Spillerkarriere

Raanaas ble norgesmester for Grane i 1931, 1934 og 1936. Han debuterte på det norske landslaget i 1929 og spilte to landskamper.

Lederkarriere

Raanaas var president i Norges Bandyforbund fra 1954 til 1960 og utrettet mye i sin presidentperiode. Han innførte blant annet skoleturnering, uoffisielt norgesmesterskap i bandytennis som sommertrening, bragdmerke for spillere og en ny, lettere synlig ball. Sammen med sin makker Rudolf Bremskau sørget Raanaas for den første instruksjonsboken og instruksjonsfilmen i bandy på norsk.
Raanaas var sterk pådriver for innføring av flombelysning av norske skøytebaner. Han gikk spesielt inn for såkalt strekklys. Strekklys vil si at flere kabler strekkes i en viss høyde på tvers av banen. I hver enkelt av disse kablene henger det lamper som sørger for en jevn belysning av banen. Raanaas møtte motbør hos Statens ungdoms- og idrettskontor (STUI) som måtte godkjenne belysningen. Nokså få idrettsanlegg i Norge fikk strekklys, men i Sverige ble det bygd mange lysanlegg etter Raanaas' belysningsprinsipper.
Etter sin død, ble Raanaas i 1976 utnevnt til bandyforbundets første æresmedlem. Jens B Raanaas' minnefond tildeler midler til bandyaktiviteter rettet mot barn og ungdom.

Øvrig virksomhet

Raanaas startet Dag-Ny margarinfabrikk (senere Pals) i 1936 og var direktør for virksomheten helt til sin død.
Victor Bernau

Tekstforfatter og plateartist

I 1930 hadde han en slager med "Skal vi ikke være dus?" (hvorav en av plateversjonene er akkompagnert av Helge Lindbergs orkester) for Polydor. Victor Bernau sang inn mange populære revymelodier på plate. Noen av de mest kjente fra 1920-tallet var disse: "Serru serru", "Nå bytter vi litt navn", "Bare rundt omkring", "Nå gaar'n på gummisaaler" og "KNS".

Personlige forhold

I 1931 inngikk Bernau sitt annet ekteskap, da han giftet seg med Signe Bye.
Gjersrud-Stensrud

Gjersrud-Stensrud er et område på ca. 4 000 dekar som ligger i sørøstre del av bydel Søndre Nordstrand i Oslo, på grensen mot Ski kommune.
Gjersrud-Stensrud er det siste store ubebygde området i Oslos byggesone, og har vært pekt ut til å være et egnet boligområde siden 1960–1970-tallet. I forslaget for utbygging av området er det framkommet to alternativer. Det ene foreslår 10 000 boliger, tilsvarende rundt 25 000 innbyggere, mens det andre foreslår totalt 7 000 nye boliger med omtrent 16 500 innbyggere.
Meitemarker

Utseende

Meitemarker har ikke øyne, men lysømfindtlige celler (fotoreseptorer) i huden, særlig på den fremre delen av kroppen.
De største meitemarkene i verden finnes i Australia, og skal kunne bli flere meter lange.

Levevis

Meitemarken lever av organisk materiale, som råtnende planterester. De drar med seg dødt løv ned under bakken, og er dermed med på å tilføre jorden ekstra næringsstoffer. De graver og lager ganger som gjør at det kommer luft ned i jorden. Dette er nyttig for plantene som vokser der. 
Meitemarker finnes helst i feit, fin matjord, men de er nesten over alt, selv i ganske sandholdig eller sur skogsjord.
Meitemarken puster med huden. Alle levende celler må være i et fuktig miljø for å fungere. Derfor må meitemarken passe på at huden ikke tørker ut. Nede i jorden er meitemarken beskyttet mot solys, og det er nok fuktighet slik at hudcellene ikke tørker ut. 
Når det er kraftig regnvær ser man ofte mange meitemark på overflaten. Grunnen til dette er uvisst, men det kan være at gangene til meitemarken blir fylt med vann slik at marken drukner. Mye kan likevel tyde på at dette hovedsakelig er for å finne nye steder å slå seg ned eller for å finne en maker. Observerer man meitemark som ligger helt eller delvis over bakken på fuktige, våte netter, ser man ofte to og to som henger sammen.

Meitemarkenes systematiske tilhørighet

Meitemarkene hører hjemme i klasse fåbørstemakker eller jord- og ferskvannsleddormer («Oligochaeta»). Imidlertid har fåbørstemarkene gitt opphav til klasse igler, og derved er en parafyletisk gruppe. En alternativ plassering av meitemarkene er i gruppen belteormer som både omfatter de tradisjonelle fåbørstemarkene og iglene.
RTP1

Bakgrunn

Radiotelevisão Portuguesas tv-tjeneste startet 15. desember 1955 og prøvesendinger startet for fullt året etter. 7. mars 1957 begynte RTP med ordinære tv-sendinger, og fjernsynsnettet ble gradvis utbygd utover i 1960-årene.
Frem til 1968 var RTP1 landets eneste tv-kanal, og under Salazar-regimet ble RTP i stor grad brukt som talerør for myndighetene. Etter nellikrevolusjonen i 1974 som veltet diktaturet, startet RTP tester med farge-tv i 1975, og først i 1980 innførte RTP regulære farge-tv-sendinger.
RTP1 er landets allmennkanal og henvender seg til et bredt publikum. Kanalen sender nyheter, sport, underholdning, drama og filmer.
Canidromen i Macao

Canidromen i Macao (kinesisk: 跑狗場, pinyin: Yì Yuán Sài Gǒu Chǎng) er den eneste greyhoundbanen i Asia. Over 300 hunder deltar i hunderacene som avvikles hver dag. Anlegget ligger nord i Macao; det har to store tribuner, en rekke private bokser og en VIP-lounge.
Kontrollflytgraf

En kontrollflytgraf er en avbilning innenfor informatikk, hvor det benyttes en graf hvor alle stier kan traverseres gjennom et dataprogram under dets eksekvering. Kontrollflytgrafen ble første gang tatt i bruk av Frances E. Allen, som merket seg at Reese Prosser tidligere benyttet nabomatriser for å fremstille flytanalyse.
Kontrollflytgrafer er sentrale for mange optimaliserende kompilatorer og verktøy for statisk programanalyse.
Budosør Judo Club

Budosør Judo Club (stiftet 1971 av David Eastwood) er en judoklubb i Kristiansand.  Klubben har treninger i Idda Arena, der det er et aldersspenn fra 3 år til senior.

Trenere

Erik Brunvatne. 
Geirmund Glendrange
==
Father of All Bombs

Father of All Bombs er det engelske kallenavnet på en russisk konvensjonell kjempebombe som ble testet i 2007. Bomben påstås å være fire ganger kraftigeren enn den amerikanske MOAB, som ble testet første gang i 2003 og som inntil 2007 ble antatt å være en kraftigste ikke-nukleære bomben i verden.
«Alle bombers far» er en vakuumbombe som bruker drivstoff beregnet på fly.
Ifølge russisk tv har bomben bare sju tonn med eksplosiver, mens USAs har åtte tonn i sin MOAB. Men den tilsvarer 44 tonn TNT, fire ganger mer enn amerikanernes, fordi den benytter en ny, svært effektiv type eksplosiver som er utviklet ved bruk av nanoteknologi.
Mario Kart 8

Mario Kart 8 Deluxe

Mario Kart 8 Deluxe er en utvidet utgave av Mario Kart 8 for Nintendo Switch. Spillet ble utgitt 28. april 2017 og inkluderer 48 baner og 36 karakterer fra originalspillet, fem nye karakterer, to nye hjelpemidler og en forbedret «Battle Mode» med nye arenaer. I tillegg kan figurene i spillet holde på to hjelpemidler samtidig, ett ekstra i forhold til originalutgaven.
On the Silent Wings of Freedom

Struktur

Sangen åpner med et staccato tema spilt på gitar, med en «avventende» rytmeseksjon. Jon Andersons stemme går høyt, og teksten er også «høytsvevende». Etter to vers settes tempoet opp, og gitaren og pianoet spiller sammen i noe som kan høres ut som en improvisert jam. Sangen har et blandet preg av psykedelisk rock, rock 'n' roll og jazz, noe som ikke er helt uvanlig for sanger innen progressiv rock.
Selv om albumet Tormato ikke falt helt i smak hos Yes-fans, har denne sangen blitt en publikumsfavoritt.

Konsertfremføringer

«On the Silent Wings of Freedom» ble spilt på samtlige konserter under Tormato-turneen. Den ble så spilt på kun en av konsertene under Big Generator-turneen, nemlig i Springfield 19. november 1987. Mellom 2002 og 2004 ble sangen spilt under flere av bandets konserter, men har ikke blitt spilt siden juli 2004.
Det finnes foreløpig ingen offisielle utgivelser med konsertopptak av sangen.
Éllet

Éllet er en norsk plateselskap, grunnlagt av Mikal Telle i 1999. Plateselskapet har gitt ut musikk av artister som Kings of Convenience, Datarock, King Midas, Röyksopp og Stockhaus.
Duck Creek kraftverk

Duck Creek kraftverk er et varmekraftverk i Fulton County, delstaten Illinois, USA. Det har en installert produksjonskapasitet på 441 MW, fordelt på 1 blokk/turbin. Operatør er Ameren Energy Gen Co. Brenselkilden er kull.
Arendal kommunale elektrisitetsverk

Arendal kommunale elektrisitetsverk var et kraftselskap som ble dannet i 1916 da Arendal kommune overtok A/S Barbu. Selskapet ble senere del av Aust-Agder Energi og hører nå til kraftselskapet Agder Energi.

Historie

A/S Barbu ble dannet av Ragnvald Blakstad i 1899 og samme året ble det første kraftverket i Arendal bygget. I 1904 bygget man Evenstad kraftverk. Det skulle levere strøm til Grimstad, Tvedestrand, Risør og mange industrikunder.
I 1916 kjøpte Arendal kommune selskapet A/S Barbu og dannet Arendal kommunale elektrisitetsverk. Fra 1987 het selskapet Arendal Energiverk. I 1999 ble det gjennomført en fusjon med Aust-Agder kraftverk. Resultatet var Aust-Agder Energi som senere ble del av Agder Energi.

Arkivet

Arkivet etter Arendal kommunale elektrisitetsverk befinner seg på Kuben i Arendal. Arkivet strekker seg over perioden 1916-1999 og inneholder bl.a. møtebøker, kopibøker, korrespondanse, reguleringer, materiale fra ulike kraftanlegg, tegninger, regnskap, reklame og avisutklipp.
Gabriel Metsu

Liv og virke

Metsu arbeidet en tid i hjembyen. Han skal visstnok ha gått i lære hos Gerard Dou, men bildene hans av mytologiske og religiøse motiv likner lite på Dou sine. Mer påvirket var han av kunsten til Jan Steen. Fra 1648 var medlem av malerlauget i hjembyen.
Rundt 1655 flyttet Metsu til Utrecht, og studerte hos malerne Jan Baptist Weenix og Nicolaus Knüpfer. To år senere reiste han videre til Amsterdam og slo seg ned og bodde der i sine første år som frittstående kunstner. I 1659 fikk han byborgerskap i Amsterdam. Som maler fikk han flere oppdrag fra kjøpmannen Jan J. Hinlopen, en stor kunstsamler.
Metsu malte etter hvert mest fra borgerhus og -hjem, og av gate- og gårdsmiljø. I tillegg malte han portrett. Han malte nøyaktig, enkelt og realistisk i klare, myke farger og uten patos, men av og til med humor. «Musikktimen» og «Brevleseren» er blant hans mest kjente malerier.
Slaget ved Tsuntua

Slaget ved Tsuntua ble utkjempet i desember 1804 og var et av de største slagene i Fulanikrigen.  
I 1804 innså Yunfa av Gobir den voksende trusselen som hans tidligere lærer, den islamske reformatoren fra fulanifolket Usman dan Fodio, utgjorde overfor bystatene til hausaene.  Mens han appellerte til andre Hausaherskere om hjelp, samlet Yunfa en hær for å fange å drepe Usman.  I mens mante Usmans tilhengere til jihad mot hausaherskerne og tiltrakk seg mange fulaninomader for deres sak.  
Styrkene møttes i desember i noe som ble en viktig seier for herskerne av hausaene.  Dan Fodios styrker mistet over 2 000 mann og 200 av dem ble sagt å kunne Koranen utenat.  
Men overtaket seieren til hausaene medførte viste seg å være kortvarig, da Dan Fodios styrker tok Kebbi og Gwandu det påfølgende året og sikret overlevelse og vekst for deres side.
Sursk

Sursk (russisk: Сурск) er en by i Penza oblast i Russland. Den ligger på elva Sura's venstre bredd, 92 km øst for Penza. Innbyggertall: 7 500 (estimat 2005), 7 981 (folketelling 2002), 9 920 (folketelling 1989).
Byen ble grunnlagt ca. 1860 som landsbyen Nikolskij Khutor (russisk: Нико́льский Ху́тор), da den ble skilt ut fra landsbyen Nikolskoje. I 1953 fikk den bystatus og ble omdøpt til Sursk (etter elva Sura).
Systematisk risiko

Systematisk risiko er et begrep i finans for en type risiko som er felles for hele markedet eller markedssegmentet. Siden det er en risiko som er felles for hele markedet, er det ikke mulig å redusere risikoen ved å diversifisere porteføljen med forskjellige verdipapirer fra markedet. For å håndtere systematisk risiko må man ta inn andre aktivaklasser i porteføljen, eksempelvis valuta.
Det motsatte av systematisk risiko er usystematisk risiko, som er knyttet til det enkelte verdipapir og derfor kan diversifiseres.
Prosopocoilus forceps

Utseende

En middelsstor til stor (hannene 23-48 millimeter), kraftig, blank, brun hjortebille. Store hanner har kraftige, ofte sagtakkede kjever som er litt innsnevrede ytterst. Mindre hanner har gjerne korte, knivformede mandibler. Hodet er stort og bredt, uten påfallende kjøler eller knøler, pannen foran bredt U-formet innbuktet. Antennene har en tre-leddet vifte. Pronotum er betydelig bredere enn langt, rundet. Dekkvingene er rødbrune. Undersiden er rødbrun, beina rødbrune. Hunnen er mindre og mer oval enn hannen, uten forstørrede kjever, svært blank, svart med oransje sidekanter.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt i Vest-Malaysia og på Sumatra og Borneo.
Bagnell-demningen

Bagnell-demningen, også kjent som Osage-demningen, er en demning som regulerer Ozarksjøen, og gir kraft til Osage vannkraftverk i Osage River, beliggende i Miller County, midt i delstaten Missouri i USA. Reservoaret Ozarksjøen (Lake of the Ozarks) var med sine 223 km² den største kunstige innsjøen i USA da anlegget ble bygget under depresjonen 1929-31. Reservoaret er også delstatens uten sammenlikning største innsjø.
Kraftverket har en installert produksjonskapasitet på 208 MW, fordelt på åtte turbiner.
Den evangelisk-lutherske kirke i Tanzania

Den evangelisk lutherske kirke i Tanzania (kiswahili: Kanisa la Kiinjili la Kilutheri Tanzania (KKKT); engelsk: Evangelical Lutheran Church in Tanzania (ELCT) er en føderasjon av lutherske kirker i Tanzania og en av de største lutherske kirker i verden, med mer enn 6,5 millioner medlemmer.
I 1938 grunnla syn lutherske kirker en føderasjon ved navn Federation of Lutheran Churches in Tanganyika. Den 19. juni 1963 slo kirkene seg sammen tilén kirke ved navn Evangelical Lutheran Church in Tanzania.
Kirken har en presiding bishop (ledende biskop) og 24 diocesanbiskoper, for hvert sitt bispedømme, og med mer enn 6,5 millioner medlemmer. Hovedsetet er i Arusha, der kirken har eid New Safari Hotel siden 1967. Kirken er affiliert med All Africa Conference of Churches (AACC), Christian Council of Tanzania, og Det lutherske verdensforbund.
Nettball under Stillehavslekene 2007

Nettball under Stillehavslekene  2007. Nettball var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var tiende gangen som nettball var med på programmet under stillehavslekene. Det var kun en turnering for kvinner.
The Singles

The Singles er en samleplate med ABBA, utgitt i 1982. Dette var den første samleplaten som ble utgitt etter at gruppen var oppløst. Albumet lå 1 uke på VG-lista og endte med 33.-plass som beste plassering.
Psammodaphodius

Utseende

Små til middelsstore (3 - 7,5 millimeter), avlange, lysbrune til svarte gjødselbiller. Hodet er skovlformet, uten knøler eller groper, forkanten er rundet på sidene, med en innbuktning i midten. Pronotum er mer eller mindre avrundet. Dekkvingene har fine punktrader, de ytterste mellomrommene mellom punktradene er opphøyde med en rekke av små knøler.

Levevis

Arten lever i sanddyner i ørkenområder.

Utbredelse

Arten er utbredt i Sør-Afrika og Namibia.
European Cup Winter Throwing 2012

European Cup Winter Throwing 2012 ble arrangert 17. og 18. mars på Stadion Topolica i Bar i Montenegro. Dette var den 12. utgaven av European Cup Winter Throwing, og arrangør var European Athletic Association og Athletic Federation of Montenegro.
Konkurransen var både for senior og U23 junior.
Julie Kjær Molnar

Karriere

Molnar har deltatt i tre Curling-EM (2013, 2014 & 2015) og ett Curling-VM (2015).
Hun var på laget som tok sølv under EM for mikslag i 2014, sammen med Steffen Walstad, Kristin Moen Skaslien og Magnus Nedregotten.
Året etter tok Molnar gull under VM for mikslag i 2015, sammen med Steffen Walstad, Sander Rølvåg og Pia Trulsen.
Som student på Norges idrettshøgskole deltok hun på Vinteruniversiaden i 2015 i Štrbské Pleso i Slovakia.
Paxylommatinae

Utseende

Små praktvepser med noe redusert årenett i vingene.

Levevis

De er parasitoider. Lite er kjent med sikkerhet om disse artenes biologi, men larvene til i alle fall noen arter lever i maurtuer. Det er usikkert om de snylter på maurene eller på noen av de mange andre insektene som finnes i maurtuer.
Blåmannen

Beskrivelse

Blåmannen ligger i Blåmannsisens vestre ytterkant med en brearm på hver side. Fjellet ligger i enden av Fonndalen, en sidedal til Norddal ovenfor Lakså. I Sulitjelmafjellene er Blåmannen et av mange fjell godt over 1 000 moh.
Breen Blåmannsisens har sitt navn etter fjellet Blåmannen som på sommerstid er blåsort med menneskelignende form. Blåmannen er en nunatak som breen har flere av. Snøsmeltingen om sommeren gir Blåmannen dens karakteristiske form. Da ser «mannen i Blåmannsisen» ut som en person med sekk på ryggen. Jo varmere sommer desto større blir «sekken». Fra gammelt av het det at jo større sekk Blåmannen bar desto bedre ble kornavlingene i bygdene rundt.
Blåmannsisen og Blåmannen kan sees på lang avstand, helt ut til Bodø mange mil i vest.
Alfa Romeo 8C

Historie

I 1924 designet Vittorio Jano sin første rekkemotor med åtte sylindre og et volum på to liter, brukt i P2. Denne motoren ble benyttet i racing frem til 1930, men 8C-navnet ble ikke brukt. Senere kom P3, denne gangen med navnet P3 8C, som første gang ble brukt i 8C 2300 i 1931, navnet henspiller på bilens 2,3 liter sylindervolum. En nylig regelendring gjorde at racerbiler ikke lenger behøvde å ha plass til en mekaniker, og Alfa Romeo designet dermed sin første énseters løpsbil, Monoposto Tipo B P3 før Grand Prix-sesongen 1932. Denne bilen ble kjørt av Tazio Nuvolari, og vant løpet Targa Florio på Sicilia i både 1931 og 1932, før den tok seieren i Italienske Grand Prix på Monza-banen, og fikk dermed navnet Monza.
Flere varianter, både roadster- og coupé-modeller, var tilgjengelige, vanligvis med karosserier fra flere karosseribyggere, selv om Alfa Romeo også laget karosserier selv.
I 1933 ble rekkemotoren videreutviklet, og sylindervolumet økte til 2,6 liter (8C 2600), men Alfa Romeos økonomiske problemer gjorde at det meste av racingaktiviteten ble organisert av Scuderia Ferrari. Med denne motoren klarte modellen Monoposto 8C Type B (P3) 0-100 km/t på under syv sekunder, og hadde en toppfart på 217 km/t. Før sesongen 1934 ble motorens sylindervolum ytterligere økt til 2,9 liter.
I 1935 ble produksjonsmodellen 8C 2900A introdusert, men kun 11 eksemplarer ble bygget før 8C 2900B ble introdusert to år senere.

1935 Bimotore

I 1935 bygget Enzo Ferrari (som ledet Alfa Romeos racingteam) og designeren Luigi Bazzi en løpsbil med to 3,2-liters motorer, en foran og en bak. De to motorene ble koblet via separate drivaksler til en girkasse med to aksler inn samt to vinklede aksler ut, som var koblet videre til hvert sitt bakhjul. Bilmodellen gjorde det ikke særlig bra mot konkurrentene, og både dekkslitasje og bensinforbruk var uforholdsmessig høyt. Den 12. mai 1935 startet bilen i Tripolis Grand Prix, med Nuvolari og Chiron bak rattet, som fullførte til henholdsvis fjerde- og femteplass. Chiron tok en andreplass i et senere løp, men etter dette ble bilen faset ut til fordel for modellen Tipo C.
Eso Beso (That Kiss!)

«Eso Beso (That Kiss!)» er en popsang, skrevet av Joe og Noel Sherman.
Innspillingen til Anka ble utgitt på singlen RCA Victor 47-8097 i 1962. Den ble arrangert og dirigert av Joe Sherman. B-siden var «Give Me Back My Heart».

Svensk versjon

Den svenske tittelen er «Eso Beso, Bossa Nova».

Listeplassering

Versjonen til Anka lå som # 19 på den amerikanske Billboard Hot 100-listen i 1962.
Dr. Hook

Samarbeid med Shel Silverstein

I 1969 fikk Phillips oppdrag som studiomusiker og forlot bandet. Jay David erstattet ham før bandet spilte inn sin første demo i 1969, og det var David som foreslo å ta med en låt skrevet av Shel Silverstein. Silverstein fikk høre demoen og endte med å skrive deres første store slager, «Sylvia's Mother» fra 1972, basert ifølge tekstforfatteren på en selvopplevd historie. Dr. Hook spilte inn til sammen seksti sanger som var skrevet av Silverstein, blant andre oppfølgersingelen «The Cover of Rolling Stone».

Kommersiell suksess

Dr. Hook hadde fire singler inne på VGs topp 40 i årene 1976-1980 og en lang rekke album fra Dr. Hook & the Medicine Show i 1972 til samleplata Hits and History som var elleve uker på lista gjennom årsskiftet 2007-08.

Dr. Hook fra starten

Dr. Hook sine første sanger kjenner vi fra Dustin Hoffman filmen ‎«Who Is Harry Kellerman And Why Is He Saying Those Terrible Things About Me?» sangene var:  The Last Morning, Bunky And Lucill og The Last Morning (Outro). Deres første egne studioalbum ble utgitt i 1972.
Moldovas administrative inndeling

Moldova er delt inn i 32 distrikter (raion, pl. raioane), tre bykommuner (Chișinău, Bălți og Bender) og to selvstyrte regioner (Gagaus (Găgăuzia) og utbryterrepublikken Transnistria).
Unni Walstad

Kostymer og scenografi

Oversikten viser et uvalg av forestillinger der Unni Walstad har utformet kostymene og skapt scenografien.
Luis Berkemeier Pimenta

Hønefoss

Høsten 2011 var han hos Hønefoss Ballklubb som spillerutvikler og juniortrener. Han reiste til Lisboa i november 2013, men ble så i desember assisterende trener til Roar Johansen for seniorlaget i samme klubb som nettopp rykket ned fra Tippeligaen 2013. Etter en dårlig start som kulminerte med det Altaposten karakteriserer som en krise, forlot de to trenerne klubben i juni 2014 og ble etterfulgt av Rune Skarsfjord.

Kongsvinger

I september 2014 ble Pimenta presentert i Glåmdalen som ny trener for Kongsvinger IL Toppfotball etter André Bergdølmo, og laget vant 2. divisjon fotball for menn 2015. Tilbake i 1. divisjon fotball for menn 2016 ble Pimenta utvist mot Raufoss Fotball, men ledet Kongsvinger til finalen i Norgesmesterskapet i fotball for menn 2016. Som assistent hadde han portugiseren Gonçalo Pereira (født 1987).
Han ga seg ifølge Glåmdalen som trener i KIL i desember 2016.
Unua libro

Unua libro (Første bok) var den første publikasjonen som beskrev det internasjonale språket esperanto. Den ble skrevet av L.L. Zamenhof under pseudonymet D-ro Esperanto, som betyr doktor håpende. Den egentlige tittelen på denne læreboka er Lingvo Internacia, Internasjonalt språk.
I boken er det angitt at den ble godkjent av tsarens sensur den 21. mai 1887. Den andre godkjennelsen av russisk sensur, med tillatelse til å utgi den etter trykking, er angitt den 26. juli. Dette er datoen som regnes som utgiverdato, og regnes for språket esperantos fødselsdag.

Utgaver på forskjellige språk

Denne første utgivelsen var på russisk, men innen utgangen av året hadde den også blitt utgitt på polsk, tysk og fransk. En engelsk oversettelse kom i 1888, men det sies at denne var så dårlig at Zamenhof stoppet salget av den, da Richard H. Geoghegan oversatte den på nytt. I 1889 kom en hebraisk utgave.
Nesetippiercing

Smykke

For denne piercingen har man en svært liten rett barbell.